ລັດຖະບານລາວ ແຕ່ງຕັ້ງບໍລິສັດຫຼັກຊັບໃນລາວ ເພື່ອຈຳໜ່າຍພັນທະບັດ ຢູ່ໃນຕະຫຼາດການຄ້າ
ລັດຖະບານລາວ ໂດຍກະຊວງການເງິນ ໄດ້ແຕ່ງຕັ້ງ 3 ບໍລິສັດຫລັກຊັບໃນລາວ ໃຫ້ເປັນຜູ້ຮັບຜິດຊອບ ໃນການ ລະດົມເງິນທຶນ ຈາກການຈຳໜ່າຍພັນທະບັດລັດຖະບານ ໃນຕະຫຼາດຫລັກຊັບແຫ່ງ ສປປ ລາວ.
ກະຊວງການເງິນແຕ່ງຕັ້ງ 3 ບໍລິສັດຫລັກຊັບໃນລາວ ເພື່ອໃຫ້ຮັບຜິດຊອບ ການລະດົມ ເງິນທຶນ ຈາກການຈຳໜ່າຍພັນທະບັດລັດຖະບານ ໃນຕະຫຼາດ ຫລັກຊັບລາວ ມີມູນຄ່າ ລວມ 1,500 ຕື້ກີບກັບ 50 ລ້ານໂດລາສະຫະລັດ ຊຶ່ງຊົງລິດ ໂພນເງິນ ມີລາຍງານຈາກບາງກອກ ເຈົ້າໜ້າທີ່ຂັ້ນສູງກະຊວງການເງິນເປີດເຜີຍວ່າ ລັດຖະບານລາວໂດຍກະຊວງ ການເງິນ ໄດ້ແຕ່ງຕັ້ງ 3 ບໍລິສັດຫລັກຊັບໃນລາວ ໃຫ້ເປັນຜູ້ຮັບຜິດຊອບໃນການລະດົມເງິນທຶນ ຈາກການຈຳໜ່າຍພັນທະບັດລັດຖະບານ ໃນຕະຫຼາດຫລັກຊັບແຫ່ງ ສປປ ລາວ ໂດຍ ໄດ້ແບ່ງພັນທະບັດເປັນເງິນ 2 ສະກຸນດ້ວຍກັນຄື ເງິນກີບ ແລະເງິນໂດລາສະຫະລັດ ທີ່ີ ມີມູນຄ່າລວມ 1,500 ຕື້ກີບ ກັບ 50 ລ້ານໂດລາ ສະລັດຕາມລໍາດັບ ຊຶ່ງຄາດວ່າ ຈະເປີດ ໃຫ້ນັກທຸລະກິດ ແລະປະຊາຊົນທົ່ວໄປ ໄດ້ຈອງພັນທະບັດທັງ 2 ສະກຸນດັ່ງກ່າວໄດ້ໃນ ໄຕມາດຕາທີ 4 ຂອງປີ 2020 ເພື່ອທີ່ວ່າຈະໄດ້ນຳເອົາເງິນທຶນ ໄປໃຊ້ດຸນດ່ຽງດ້ານງົບ ປະມານທີ່ຂາດດຸນຂອງ ລັດຖະບານລາວ ຊຶ່ງມີສາເຫດມາຈາກການຈັດເກັບລາຍຮັບ ໄດ້ຕໍ່າກວ່າແຜນ ການຍ້ອນການລະບາດຂອງພະຍາດໄວຣັສ COVID-19 ທັງນີ້ໂດຍຄາດໝາຍວ່າການຈັດເກັບລາຍຮັບຂອງລັດຖະບານລາວ ໃນຕະຫຼອດແຜນ ການປີ 2020 ຈະປະຕິບັດໄດ້ຕໍ່າກວ່າແຜນການທີ່ວາງໄວ້ ຄິດເປັນມູນຄ່າລວມເຖິງ 6,322 ຕື້ກີບ ດັ່ງທີ່ທ່ານສົມດີ ດວງດີ ຮອງນາຍົກລັດຖະມົນຕີແລະລັດຖະມົນຕີວ່າການ ກະຊວງການເງິນ ໄດ້ໃຫ້ການຢືນຢັນວ່າ: ໂດຍລັດຖະບານລາວໄດ້ມອບໝາຍໃຫ້ 3 ບໍລິສັດດັ່ງກ່າວ ກໍຄືບໍລິສັດຫລັັກຊັບລ້ານຊ້າງ (ມະຫາຊົນ) ບໍລິສັດຫລັກຊັບ BCEL-KT ຈຳກັດ ແລະບໍລິສັດຫລັກ ຊັບລາວຈີນຈຳກັດ ເພື່ອດຳເນີນການ ແລະຈັດຈຳໜ່າຍພັນທະບັດລັດຖະບານ ມາແລ້ວຄັ້ງນຶ່ງ ໃນຊ່ວງເດືອນພຶດສະພາຫາມີຖຸນາ 2020 ຊຶ່ງກໍປາກົດວ່າ ໄດ້ມີການຈອງຊື້ພັນທະບັດທັງໝົດທີ່ມີມູນຄ່າ ລວມເຖິງ 1,700 ຕື້ກີບນັ້ນ ເພາະນັກລົງທຶນເຫັນວ່າໄດ້ຮັບຜົນຕອບແທນເປັນດອກເບ້ຍ ຕັ້ງແຕ່ 6 8 ເປີເຊນ ຫາ 8 ເປີເຊັນ ແລະພັນທະບັດມີອາຍຸ 3 ຫາ 20 ປີ ລາຄາ 1 ລ້ານກີບ ຕໍ່ໜ່ວຍໂດຍການອອກພັນລະບັດລັດຖະບານລາວຄັ້ງຫລ້າສຸດ ຈະຖືເປັນຄັ້ງທີ 6 ນັບແຕ່ ເດືອນທັນວາ 2018 ຫາກແຕ່ກໍເປັນຄັ້ງທຳອິດ ທີີ່ມີການຈຳໜ່າຍທັງພັນທະບັດສະກຸນ ເງິນກີບ ແລະເງິນໂດລາສະຫະລັດໃນໂອກາດດຽວກັນ ສ່ວນການຈຳໜ່າຍ ພັນທະບັດ ກ່ອນໜ້ານີ້ກໍຄືພັນທະບັດທີີມີມູນຄ່າ 1,000 ຕື້ກີບໃນເດືອນທັນວາ ປີ 2018 ພັນທະ ບັດມູນຄ່າ 714 87 ຕື້ກີບ ເມື່ອເດືອນກຸມພາ 2019 ພັນທະບັດມູນຄ່າ 1,700 ຕື້ກີບໃນ ເດືອນກັນຍາ 2019 ໂດຍພັນທະບັດມີລາຄາຈຳໜ່າຍ 1 ລ້ານກີບຕໍ່ໜ່ວຍ ແລະຕ້ອງ ຈອງຊື້ທີ່ລາຄາ 10 ລ້ານກີບເປັນຢ່າງນ້ອຍ ສ່ວນພັນທະບັດເປັນສະກຸນເງິນໂດລາສະຫະລັດຄັ້ງທຳອິດນັ້ນໄດ້ຈັດຈຳໜ່າຍໃນເດືອນ ຕຸລາ 2019 ທີີ່ມີມູນຄາລວມເຖິງ 500 ລ້ານໂດລາສະຫະລັດ ແບ່ງເປັນ 3 ລາຄາຄຄື 1,000 ໂດລາ 3,000 ໂດລາ 5,000 ໂດລາ ໂດຍຜູ້ຊື້ພັນທະບັດຈະ ໄດ້ຮັບຜົນຕອບ ແທນໃນອັດຕາ 5 ເປີເຊັນ6 ເປີເຊັນ 7 ເປີເຊັນ ສຳລັບພັນທະ ບັດ ທີມີອາຍຸ 1 ປີ 3 ປີ 5 ປີ ແລະຜູ້ຊື້ພັນທະບັດຈະໄດ້ຮັບເງິນຕົ້ນຄືນທັງໝົດ ເມື່ອພັດທະບັດຄົບກຳໜົດແລ້ວ ເທົ່ານັ້ນ